129. Святасць з’яўляецца таксама парэсіяй: гэта смеласць, гэта евангелізацыйны энтузіязм, які пакідае след у гэтым свеце. Каб гэта стала магчымым, сам Пан Езус выходзіць нам насустрач і настойліва паўтарае з душэўным спакоем: «Не бойцеся» (Мк 6, 50). «І вось Я з вамі ва ўсе дні, аж да сканчэння веку» (Мц 28, 20). Гэтыя словы дазваляюць нам пілігрымаваць і служыць з такой адвагаю, якую Дух Святы абудзіў у Апосталаў для абвяшчэння Езуса Хрыста. Смеласць, энтузіязм, уменне свабодна гаварыць з апостальскім запалам — усё гэта змешчана ў слове парэсія, якім Біблія называе таксама ўменне жыць адкрыта, быць даступнымі для Бога і братоў (пар. Дз 4, 29; 9, 28; 28, 31; 2 Кар 3, 12; Эф 3, 12; Гбр 3, 6; 10, 19).